სათუარა II

სათუარა II — ხურიტული სამეფოს, მითანის უკანასკნელი მეფე დაახლოებით ძვ. წ. 1290–1275 წლებში. ითვლებოდა ხეთების ვასალად.

ასურეთის მითანიში ლაშქრობისას თავისი ჯარით შეეგება ასურეთის მეფეს სალმანასარ I-ს. მიუხედავად იმისა, რომ ზურგს უმაგრებდა ხეთებისა და ახლამუს რაზმები, სასტიკად დამარცხდა, მითანის სამეფოს ტერიტორია კი ასურეთის სახელმწიფოს შეემატა.

 ლიტერატურა 

 გ. მელიქიშვილი, ძველი აღმოსავლეთის ხალხთა ისტორია, „თბილისის უნივერსიტეტის გამომცემლობა“, თბ., 1988, გვ. 195

კატეგორია:მითანის მეფეები